joelniklaus/EU_Wikipedias huggingface dataset:
Bullets

Bullets on suomalainen syksyllä 2018 alkanut Elisa Viihteen alkuperäissarja. Rikosdraamasarjan on luonut Minna Virtanen ja Antti Pesonen. Myöhemmin sarjaa on Elisan lisäksi esitetty myös MTV3:lla ja C Morella.

Sarjan tarinassa peitetehtäviin erikoistunut Mari Saari (Krista Kosonen) soluttautuu Helsinkiin saapuvan vaarallisen terroristin Madina Taburovan (Sibel Kekilli) lähipiiriin. 

Sarjan esitykset alkoivat 19. lokakuuta 2018.

Sarjan esitysoikeudet on myyty yli kolmeenkymmeneen maahan, esimerkiksi Iso-Britanniaan, Saksaan ja Espanjaan.

Tuotanto 
Sarjan pääkirjoittaja on Antti Pesonen, muina käsikirjoittajina ovat Kirsi Vikman ja Matti Laine. Sarjan pääohjaaja on Pete Riski. Antti J. Jokinen on ohjannut Brysselissä kuvatun materiaalin. Sarjan pääkuvaaja on Rauno Ronkainen, muut kuvaajat ovat Jean-Noël Mustonen sekä Max Smeds.

Sarjan kuvaukset alkoivat Brysselissä joulukuussa 2017 ja vuoden 2018 alussa kuvaukset siirtyivät Helsinkiin. Kuvaukset päättyivät Georgiassa toukokuussa 2018. 

Sarja on yhteistuotanto saksalaisen Nadconin ja belgialaisen Lunamine/Lumiérin kanssa. Sarjan maailman levityksestä vastaa Sky Vision. 

Sarjasta esitettiin otteita ensi kertaa maailmalle MIP Drama Buyers' Summit tilaisuudessa 8. huhtikuuta 2018, jonne valittiin kuusi mielenkiintoista sarjaa ympäri maailmaa. Bullets palkittiin Coup de Coeur -palkinnolla.

Näyttelijät

Pääosissa

Sivurooleissa

Tunnustuksia
Vuonna 2018 Bullets voitti Cannesin MIP TV:n draamaostajien konferenssissa Coup de Coeur -tittelin (kiinnostavin uusi tuotannossa oleva draamasarja)

Lähteet

Aiheesta muualla 
 

Suomalaiset rikossarjat
Toimintasarjat
Suomalaiset televisiosarjat
Elisa Viihde -alkuperäissarjat
Lana Rhoades

Lana Rhoades (s. 6. syyskuuta 1996 Chicago, Illinois) on yhdysvaltalainen pornonäyttelijä. Hän on toiminut myös Penthousen mallina ja oli kuukauden Penthouse Pet elokuussa 2016.

Lähteet

Aiheesta muualla

 Lana Rhoades Richidolissa 

 

Yhdysvaltalaiset pornonäyttelijät
Vuonna 1996 syntyneet
Elävät henkilöt
Cindy Sun

Cindy Sun (oik. Sini Paananen, s. 23. tammikuuta 1990 Jyväskylä) on suomalainen pornonäyttelijä.

Lähteet 
 
 Keskisuomalainen.fi − Pornotähti Cindy Sun tekee pitkää päivää Lontoossa – tavoitteena 10 päivässä 50 kohtausta ja kaksi filmiä

Viitteet

Suomalaiset pornonäyttelijät
Vuonna 1990 syntyneet
Elävät henkilöt
Tikanoja

Tikanoja on sukunimi, joka on muun muassa seuraavilla suomalaisilla henkilöillä:

Frithiof Tikanoja (1877–1964), toimitusjohtaja ja kauppaneuvos, toinen Lassila & Tikanoja -yhtiön perustajista
Jaakko Tikanoja (1932–1963), runoilija
Saija Hakola-Tikanoja (s. 1961), maskeeraaja, juontaja ja näyttelijä
Varpu Tikanoja (1928–1983), kuvataiteilija.
Dorothy E. Denning

Dorothy E. Denning ( 12. elokuuta 1945 Grand Rapids, Michigan ) on yhdysvaltalainen matemaatikko, tietoturvapioneeri ja -tutkija. 

1970-luvun puolivälissä Denning piti Purduen yliopistossa  Yhdysvaltojen ensimmäisiä tietoturvaan ja kryptografiaan liittyneitä yliopistokursseja ja hän on ehkä parhaiten tunnettu A Lattice Model of Secure Information Flow julkaisusta, joka loi 1976 teoreettisen pohjan yksisuuntaiseen tiedon etenemiseen perustuvan tietoturvan toteuttamiselle. Vuonna 1982 hän kirjoitti kirjan Cryptography and Data Security -oppikirjan, joka toimi alan perusteoksena julkisen avaimen salausten toteuttamisesta.

1980-luvulla Denning siirtyi yliopistosta yritysmaailmaan. Hän kehitti SRI Internationalilla pohjan nykyisille reaaliaikaisille tunkeutumisen havaitsemisjärjestelmille sekä toimi ohjelmistokehittäjänä Digital Equipment Corporationilla. DEC:ltä Denning siirtyi professoriksi Georgetownin yliopistoon. Nykään Denning toimii puolustusanalytiikan professorina Yhdysvaltain laivaston Naval Postgraduate School -opistossa.

Yksityiselämä 
Dorothy E. Denning syntyi Grand Rapidsissa Michiganissa ja on naimisissa Peter Denningin kanssa jonka hän tapasi muutettuaan Purduen yliopistossa.

Tunnustukset 
 ACM Fellow, 1995
 National Computer Systems Security Award, 1999
 Augusta Ada Lovelace Award, 2001
 Security innovator, Time magazine, 2001
 Fellow of (ISC)2, International Information Systems Security Certification Consortium, 2008
 ISSA Hall of Fame, 2003
 Harold F. Tipton Award 2004
 Distinguished Fellow, ISSA, 2010
 National Cyber Security Hall of Fame, 2012 
 Distinguished Women Scholars, Purdue University, 2013

Julkaisut 
 Denning, D. E., Cryptography and Data Security, 1982.
 Denning, D. E. and Lin, H., eds., Rights and Responsibilities of Participants in Networked Communities, 1994.
 Denning, D. E. and Denning, P. J. eds., Internet Besieged: Countering Cyberspace Scofflaws, 1997.
 Denning, D. E., Information Warfare and Security, 1998.

Lähteet

Aiheesta muualla 
 
 
 
 
 Whatever Happened to Dorothy Denning (Pdf)

Elävät henkilöt
Vuonna 1945 syntyneet
Yhdysvaltalaiset tietojenkäsittelytieteilijät
Suomukat

Suomukat (Lathraea) on näivekasvien (Orobanchaceae) heimoon kuuluva pieni kasvisuku. Sukuun luetaan nykyisin kuuluvaksi neljä lajia, joiden lisäksi muutamien sukuun kuvattujen lajien taksonominen asema on toistaiseksi epäselvä.

Suomukat ovat yleisväritykseltään vaaleanpunertavia lehtivihreättömiä kasveja. Suomukat ovat monivuotisia ja niillä on vankka sekä suomuinen juurakko. Varsi on paksu, möyheä sekä kasvutavaltaan pysty ja siinä on suomumaisia lehtiä. Suomukoiden kukinto on tiivis, yksipuoleinen, nuokkuva ja tähkää muistuttava terttu. Kukkien teriö on kaksihuulinen; ylähuuli on punertava ja alahuuli on kolmiliuskainen. Emit ovat yksivartaloisia. Kukkien verhiö on neliliuskainen. Kukkien tyvellä on mesiäinen. Hedelmä on pähkylä, joissa on öljyinen elaiosomi.

Suomessa ja Ruotsissa tavataan vain yhtä suomukoiden sukuun kuuluvaa lajia: pähkinäsuomukka eli suomukka (Lathraea squamaria).

Lajeja 
 Lathraea clandestina
 Lathraea japonica
 Lathraea rhodopea
 Lathraea squamaria – pähkinäsuomukka eli suomukka

Lähteet 

Näivekasvit
Adeline Boutain

Adeline Boutain (s. 1862, Machecoul, Ranska – 1946, Croix-de-Vie, Ranska) oli ranskalainen valokuvaaja. Hän oli kiinnostunut aiheista jotka liittyivät Ranskaan, ja kuvasi paljon kaupunki- ja merimaisemia, katunäkymiä, rakennuksia, nähtävyyksiä ja uskonnollisia sekä maallisia tapahtumia. Hänen valokuviaan käytettiin paljon postikortteina.

Hän meni naimisiin 9. toukokuuta vuonna 1881, Machecoulissa hänen serkkunsa Yves Gaspard Boutainin kanssa, joka oli syntynyt Pornicissa 21.10.1855. He saivat kaksi kaksi lasta. Boutain kuoli Saint-Gilles-Croix-de-Viessä vuonna 1946.

Postikortteja

Lähteet  

Ranskalaiset valokuvaajat
Vuonna 1862 syntyneet
Vuonna 1946 kuolleet
Josefin Donat

Josefin Donat (s. 22. helmikuuta 1994 Leipzig) on saksalainen malli. Hänet kruunattiin Miss Universum Saksaksi 31. elokuuta 2014. Siten hän pääsi edustamaan maataan Miss Universum 2014 -kilpailuun, joka järjestettiin Miamissa 25. tammikuuta 2015. Hän jäi kuitenkin vaille sijoitusta. Donat on 1,65-metrinen. Varsinaiselta ammatiltaan hän on sairaanhoitaja; hän opiskeli Klinikum St. Georgissa, Leipzigissä.

Saksalaiset mallit
Missit
Vuonna 1994 syntyneet
Elävät henkilöt
Jocelyn Morlock

Jocelyn Morlock (s. 14. joulukuuta 1969 Saint Boniface) on kanadalainen säveltäjä, joka työskentelee Vancouverissa. Hänestä tuli Vancouverin sinfoniaorkesterin nimikkosäveltäjä vuonna 2014. 

Morlock opiskeli pianonsoittoa Robert Richardsonin johdolla ja sai kandidaatin arvon Brandonin yliopistosta. Hän sai sekä maisterin- että tohtorinarvonsa Brittiläisen Kolumbian yliopistosta, jossa häntä opettivat Gerhard Ginader, T. Patrick Carrabré, Stephen Chatman, Keith Hamel ja Nikolai Korndorf. 

Morlock voitti vuoden klassisen sävellyksen Juno-palkinnon vuonna 2018 teoksellaan My Name is Amanda Todd. Lisäksi hän on saanut Länsi-Kanadan musiikkipalkinnon vuoden klassisesta sävellyksestä teoksellaan Cobalt (2015).

Kanadalaiset säveltäjät
Vuonna 1969 syntyneet
Elävät henkilöt
Ruth Westheimer

Ruth Westheimer (alun perin Karola Ruth Siegel, s. 4. kesäkuuta 1928) on yhdysvaltalainen, syntyperältään saksanjuutalainen seksuaaliterapeutti, mediapersoonallisuus, näyttelijä, ääninäyttelijä ja kirjailija. Hänen mediauransa alkoi 1980-luvulla radio-ohjelmasta Sexually Speaking, joka jatkui vuoteen 1990 asti. Hän myös juonsi Lifetimen ja muiden kaapelikanavien ohjelmia vuodesta 1984 vuoteen 1993. Nimellä ”Dr. Ruth” tunnettu Westheimer on kirjoittanut noin 40 kirjaa seksiin ja seksuaalisuuteen liittyen.

Ruth Westheimer syntyi Saksassa juutalaisperheeseen, joka lähetti hänet 1939 sotalapseksi Sveitsiin. Vanhemmat katosivat sodassa, ja orvoksi jäänyt nuori nainen kävi sodan jälkeen lastenhoitajakoulun Israelin Tel Avivissa ja sai 1951 paikan lastenkodin johtajana Pariisissa, jossa hän työn ohella opiskeli sosiologiaa. 1950-luvun keskivaiheilla hän muutti Yhdysvaltoihin.

Lähteet
 

Vuonna 1928 syntyneet
Elävät henkilöt
Yhdysvaltalaiset julkisuuden henkilöt
Yhdysvaltalaiset juontajat
Yhdysvaltalaiset näyttelijät
Yhdysvaltalaiset tietokirjailijat
Jakob Öhrman

Jakob Öhrman (s. 1982) on suomenruotsalainen näyttelijä, teatteriohjaaja ja käsikirjoittaja. Hän työskentelee teatteriryhmä Nya Rampenissa ja on yksi sen perustajajäsenistä.

Ura 
Öhrman valmistui näyttelijäksi Teatterikorkeakoulusta 2007. Hän on työskennellyt eri tehtävissä Nya Rampenissa, Viirus-teatterissa ja Wasa Teaterissa. Öhrman on perehtynyt eritoten William Shakespearen tuotantoon ja yksi hänen keskeisistä töistään, Worship! (2012), syväluotaa Shakespearen näytelmiä. Öhrmanin uran johtotähtenä on ollut pyrkimys pois omalta mukavuusalueelta ja uusien näkökulmien etsiminen.

Öhrman on näytellyt muutaman sivuroolin kokoillan elokuvissa, kuten 8-pallo ja Armi elää!. Peter Greenawayn ohjaamassa kansainvälisessä tuotannossa Eisenstein in Guanajuato hän näytteli Eduard Tissen roolin.

Öhrman on näytellyt niin ikään erinäisissä televisiotuotannoissa, kuten ruotsalaisen TV4:n rikossarjassa Rebecka Martinsson, jossa hänellä on Krister Erikssonin osa. Hänelle myönnettiin valtion kolmivuotinen taiteilija-apuraha 2021.

Teatteri 
Alla vet (2003)
Trainers Island (2006)
Hamlet (2008)
Finland / Svensk? (2009)
Conte D'Amour (2010)	
We love Africa and Africa loves us (2012)
Worship! (2012)
Memento mori (2013)

Filmografia

Valkokangaselokuvat 
Tali-Ihantala 1944 (2007)
Missä kuljimme kerran (2011)
Vuosaari (2012)
8-pallo (2013)
Eisenstein in Guanajuato (2015)
Armi elää! (2015)

Lyhytelokuvia 
Agonia (2004)
Käglan (2004)
En kväll på krogen (2011)

Televisiosarjoja ja -elokuvia 
Kumman kaa (2003)
Ilonen talo (2006)
En kväll på krogen (2011)
Rebecka Martinsson (2017)
Sorjonen (2019)
Ivalo (2020)
Helsinki-syndrooma (2022)

Lähteet

Aiheesta muualla
Finlands Svenska Skådespelarforbund r.f. / Öhrman, Jakob
Svensk Filmdatabas: Jakob Öhrman
Theatreonline.com: Jakob Öhrman (ranskaksi)
Nyarampen.fi

Suomalaiset käsikirjoittajat
Suomalaiset näyttelijät
Suomalaiset teatteriohjaajat
Vuonna 1982 syntyneet
Elävät henkilöt
Julie McCullough

Julie Michelle McCullough (s. 30. tammikuuta 1965, Honolulu, Hawaii) on yhdysvaltalainen malli, näyttelijä ja stand up -koomikko. McCullough oli Playboyn "Playmate of the Month" helmikuussa 1986. Hän esitti Julie Costelloa televisiosarjassa Growing Pains vuosina 1989–1990.

Nuoruus 
Irlantilaisia sukujuuria omaava McCullough syntyi Honolulussa, Hawailla vuonna 1965. Hänet nimettiin 1950-luvulla syntyneen "Oh Julie" laulun mukaan. Hänellä on isoveli nimeltä Joey. McCulloughin vanhemmat erosivat hänen ollessaan neljävuotias.

Ura

Mallina 
McCullough aloitti mallin työt teini-iässä heti high schoolin jälkeen. Texasissa valokuvaaja lähestyi häntä Playboyn kuvauksiin. McCullough esiintyi neljässä Playboyn lehdessä vuosien 1986 ja 1989 välillä. Hän sai Playboyn "Playmate of the Month" titelin helmikuussa 1986.

McCullough on myös esiintynyt Inside Sports -lehden uimapukumallina.

McCullough luovutti "Azalea Queen of Wilmington" kruununsa useiden protestien johdosta, jotka liittyivät hänen Playboy kuviin.

Näyttelijänä 
Ensimmäisen roolin näyttelijänä McCullough sai yhdysvaltalaisesta tilannekomediasta Growing Pains, jossa hän esitti lastenvahti Julie Costelloa. McCullough vieraili myös sarjoissa Beverly Hills 90210, Koira haudattuna, Harry ja Hendersonit ja Drexell's Class. Hän on esiintynyt E!:n tosi-tv ohjelmassa The Girls Next Door vuosina 2005 ja 2007.

Koomikkona 
Stand up -komikkona McCullough on esiintynyt The Improvin, Palms Casino Resortin ja Laugh Factoryn lavoilla.

Yksityiselämä 
McCullough meni naimisiin kanadalaisen näyttelijän David Sutcliffen kanssa marraskuussa 2001. Pari kuitenkin erosi joulukuussa 2003.

Lähteet

Aiheesta muualla 
 
 
 Julie McCullough Playboy.comissa 
 Julie McCullough TV.comissa  

Vuonna 1965 syntyneet
Amerikanirlantilaiset
Elävät henkilöt
Playboyn Playmatet
Yhdysvaltalaiset koomikot
Yhdysvaltalaiset televisionäyttelijät
Cuthah

Cuthah tai Kutha, nykyinen Tall Ibrāhīm Irakin eteläosissa, oli muinainen kaupunki Mesopotamiassa. Se sijaitsi pohjoiseen Kišin kaupungista. Cuthah oli alamaailman jumalan Nergalin palvonnan keskus, ja koska paikka oli pyhä, ovat kaikki sumerilaiset ja seemiläiset hallitsijat pyrkineet ylläpitämään sitä.

Lähteet 

Arkeologiset kohteet Irakissa
Mesopotamia
Ethel Rosenfield

Ethel Rosenfield (1910 Kodoc, Puola – 2000 Scarborough, Ontario, Kanada) oli kanadalainen kuvanveistäjä. Hän muutti Montrealiin vuonna 1919 ja aloitti yli 45-vuotiaana opiskelun iltakursseilla École des Beaux Artsissa. Hän opiskeli Armand Filionin johdolla ja jatkoi opintojaan päiväkursseilla Louis Archambault'n johdolla. Vuonna 1962 Rosenfield oli mukana perustamassa Québecin kuvanveistäjäliittoa.

Rosenfield käytti työssään pääasiassa kiveä, mutta myös pronssia ja puuta. Quebecin ja Ontarion lisäksi Rosenfieldin töitä on ollut näytteillä Pariisin Rodin-museossa.

Lähteet 

Kanadalaiset kuvanveistäjät
Vuonna 1910 syntyneet
Vuonna 2000 kuolleet
Mielen päällä

Mielen päällä ilmestyi helmikuussa 2017. Sen ovat kirjoittaneet hyvinvointiyrittäjä Jutta Gustafsberg ja voimavarakouluttaja Harriet Piekkola. 

Kirjan taustalla on Gustafsbergin kokema puolison kuolema, joka herätti hänen kiinnostuksensa henkimaailmaa kohtaan. Kirjassa puhutaan henkisyydestä ja kaikesta siitä, mikä on Gustafsbergin "uskomusmaailman" ytimessä. ja opastetaan "henkisellä polulla ensiaskeliaan ottavia ja sitä jo pidempään kulkeneita". Kirja sisältää useita harjoituksia.

Kirja on julkaistu kirjana, E-kirjana ja MP3-äänikirjana.

Lähteet

Aiheesta muualla
Ote kirjasta

Suomalaiset tietokirjat
Vuoden 2017 kirjat
Kauriinkello

Kauriinkello (Campanula rapunculus) on kellokasvien (Campanulaceae) heimoon, kellojen (Campanula) sukuun kuuluva kasvilaji. Se on kaksivuotinen, ruohovartinen ja yleisesti ottaen suurikokoinen kasvilaji. Muista kellolajeista se muistuttaa eniten harakankelloa (Campanula patula) ja vuohenkelloa (Campanula rapunculoides).

Kauriinkellon juuri on paksu, hieman naurista muistuttava ja syötävä. Varsi voi kasvaa lähes metrinkorkuiseksi. Varsi on yläosistaan kalju ja alaosistaan harvahkosti karvainen. Tyvilehdet ovat vastapuikeita ja nyhä- tai mutkalaitaisia. Varsilehdet ovat kapeanpuikeita. Kauriinkellon kukinto on kapeahko yksipuolinen terttu, jonka kukat ovat pitkäperäisiä ja väriltään kalvaan sinivioletteja. Kukkien teriö on noin 2 cm pitkä ja syvään liuskoittunut. Verhiönliuskat ovat piikkimäisiä.

Kauriinkello kasvaa muun muassa niityillä.

Lähteet

Aiheesta muualla 
 Laji.fi: Kauriinkello (Campanula rapunculus)

Kellokukat
Kellopeipit

Kellopeipit (Physostegia) on huulikukkaiskasvien (Lamiaceae) heimoon kuuluva kasvisuku. Sukuun luetaan nykyisin kuuluvaksi 13 lajia.

Suvun lajeista ainakin tähkäkellopeippiä eli kellopeippiä (Physostegia virginiana) käytetään koristekasvina.

Lajeja 
 Physostegia angustifolia
 Physostegia correllii
 Physostegia digitalis
 Physostegia godfreyi
 Physostegia intermedia
 Physostegia ledinghamii
 Physostegia leptophylla
 Physostegia longisepala
 Physostegia micrantha
 Physostegia parviflora
 Physostegia pulchella
 Physostegia purpurea
 Physostegia virginiana – tähkäkellopeippi eli kellopeippi

Lähteet

Aiheesta muualla 
 Laji.fi: Kellopeipit (Physostegia)

Huulikukkaiskasvit
Katrin Sjögren

Katrin Sjögren (s. 2. helmikuuta 1966 Maarianhamina) on ahvenanmaalainen sairaanhoitaja ja poliitikko, joka kuuluu paikalliseen liberaalipuolueeseen. 

Sjögrenistä tuli Ahvenanmaan maakuntapäivien jäsen vuonna 2003, ja hän oli sosiaali- ja ympäristöministeri maakunnan hallituksessa 2007–2011. Hän on ollut Ahvenanmaan liberaalien puheenjohtaja vuodesta 2012, ja kun puolue oli voittanut vuoden 2015 vaalit, hänet valittiin Ahvenanmaan maaneuvokseksi.

Sjögrenin avopuoliso on Anders Eriksson. Parilla on kolme lasta.

Lähteet

Aiheesta muualla  
 Liberalerna på Åland

Ahvenanmaalaiset poliitikot
Vuonna 1966 syntyneet
Elävät henkilöt
Cia Rinne

Cia Rinne (s. 1973 Göteborg, Ruotsi) on suomenruotsalainen runoilija, joka tekee visuaalisia runoja, joissa hän yhdistelee eri kieliä. 

Rinteen vanhemmat ovat suomalaisia. Rinne vietti lapsuutensa Saksassa ja on suorittanut tutkinnon filosofiassa. Hän on opiskellut Helsingin yliopistossa, Ateenassa ja Frankfurt-am-Mainissa.

Teokset
 Blue tide : a true story = Maré Azul, OctOPUS 1997
 A voyage to Ichickemoon 1999
  zaroum 2001
 The Roma journeys, Steidl 2007
 Notes for soloists 2009

Lähteet

Suomenruotsalaiset kirjailijat
Vuonna 1973 syntyneet
Elävät henkilöt
Hilary Knight

Hilary Knight (s. 12. heinäkuuta 1989 Palo Alto, Kalifornia) on yhdysvaltalainen jääkiekkoilija, joka pelaa hyökkääjänä. Hän on voittanut olympialaisissa yhden kultamitalin ja kaksi hopeaa sekä MM-kilpailuissa kahdeksan kultaa ja kolme hopeaa. Seuratasolla hän on viimeksi edustanut CWHL-seura Les Canadiennes de Montréalia.

Knight on Yhdysvaltain maajoukkueessa voittanut olympiakultaa Pyeongchangissa 2018 sekä olympiahopeaa Vancouverissa 2010 ja Sotšissa 2014. Hän on voittanut maailmanmestaruuden vuosina 2008, 2009, 2011, 2013, 2015, 2016, 2017 ja 2019 sekä saavuttanut MM-hopeaa vuosina 2007 ja 2012. Hänet valittiin kisojen tähdistökentälliseen olympialaisissa 2014 sekä MM-kilpailuissa 2011, 2015, 2016 ja 2019.

Knight edusti Wisconsinin yliopistoa vuosina 2007–2009 ja 2010–2012, Boston Bladesia vuosina 2012–2015 sekä Boston Pridea vuodesta 2015 ennen siirtymistään Les Canadiennes de Montréaliin.

Hilary Knightin serkku Chip Knight on alppihiihdossa kilpaillut kolmissa olympialaisissa.

Lähteet 

Yhdysvaltalaiset jääkiekkoilijat
Yhdysvaltalaiset olympiavoittajat
Vuonna 1989 syntyneet
Elävät henkilöt
Aleksandra Ekster

Aleksandra Aleksandrovna Ekster (, ; 18. tammikuuta 1882 Białystok, nyk. Puola – 17. maaliskuuta 1949 Fontenay-aux-Roses Ranska) oli venäläinen taidemaalari ja muotoilija. Hän vaikutti elämänsä aikana Kiovassa, Pietarissa, Wienissä ja Pariisissa. Ekster vietti lapsuutensa Kiovassa ja valmistui Kiovan taidekoulusta vuonna 1906.

Elämänvaiheita 
Aleksandra Ekster, tyttönimeltään Grigorovitš, syntyi erittäin varakkaan perheen tyttäreksi. Hänelle hankittiin erittäin monipuolinen koulutus, johon kuului kieliä, musiikkia ja kuvataiteita. Perheen muutettua Kiovaan, hän aloitti siellä lukion ja taideopinnot. Hän valmistui Kiovan taidekoulusta vuonna 1906. 

Avioliiton Aleksandra Grigorovitš solmi juristi Nikolai Eksterin kanssa vuonna 1908. Eksterin suku kuului Kiovan yläluokkaan, ja se tunnettiin sekä sivistys- että kulttuuriharrastuksistaan. Nuoripari matkusti Pariisiin useaksi kuukaudeksi, ja Aleksandra Ekster opiskeli maalaustaidetta Montparnassella  Académie de la Grande Chaumièressa. 

Matkan jälkeen Ekster vuonna 1908 osallistui uusien tulokkaiden näyttelyyn sekä Kiovassa että Pietarissa. Samana vuonna hän järjesti näyttelyn yhdessä Natalja Gontšarovan kanssa.

Muutamassa vuodessa, käytännössä vuosina 1908- 1915 Eksterin tyyli vaihtui impressionismista kubismiin ja siitä vielä futurismiin. Vuodesta 1916 alkaen hänen työnsä ovat puhdasta pintaa, tasapainoa ja liikettä sekä valon ja värin tutkimista. Kyseinen aika vuodesta 1915 alkaen, loppuen 1920-luvun alussa, oli hänen luovin kautensa.Hän teki myös kuuluisuutta saavuttaneita lavastuksia, kuten lavasteen vuonna 1917 esitettyyn Oscar Wilden Salomeen. 

Vuonna 1924 Ekster muutti Pariisiin. Hän ei kokonaan katkaissut suhteitaan Neuvostoliittoon. Hän teki yhteistyötä elokuvaohjaaja Jakov Protazanovin kanssa hänen tehdessään elokuvaa Aelita. Sitä pidetään ensimmäisenä venäläisenä Science fiction elokuvana. Myöhemmin hän auttoi rakentamaan Neuvostoliiton paviljonkia Exposition des Artes Décoratifs Industrielles Modernesiin.  

Ranskassa Ekster opetti Fernand Légerin Académie d´Art Contemporainissa vuosina 1926- 1930. Hän oli mukana ryhmänäyttelyssä New Yorkissa ja piti yksityisnäyttelyn Prahassa. Hän teki myös kirjojen kuvituksia ja teatterilavastuksia, mutta ei päässyt yhtä huipulle kuin syntymämaassaan. Viime vuosina hänen töidensä arvostus ja myyntiarvot ovat nousseet. Hänen töistään on löydetty myös väärennöksiä.

Lähteet

Lisää taiteilijasta 
 Alexandra Ekster Association

 Venäläiset taidemaalarit
Vuonna 1882 syntyneet
Vuonna 1949 kuolleet
Joann Fletcher

Joann Fletcher (s. 30. elokuuta 1966) on egyptologi ja Yorkin yliopiston vieraileva kunniaprofessori. Fletcher on julkaissut useita egyptologiaa käsitteleviä kirjoja ja tieteellisiä artikkeleita. Fletcher on myös esiintynyt runsaasti televisiossa ja radiossa. Vuonna 2003 hänen johtamansa tutkimusryhmä esitti tunnistaneensa Nefertitin muumion, mikä ei ole saanut täyttä egyptologikunnan hyväksyntää.

Egyptologit
Vuonna 1966 syntyneet
Elävät henkilöt
Luettelo Suomen vaivaisukoista

Luettelo Suomen vaivaisukoista sisältää sellaiset Suomessa olevat vaivaisukot, jotka ovat toiminnassa eli jonka rinnassa tai sylissä olevaan aukkoon voi laittaa rahaa. Luettelossa voi olla kohteita, joita kutsutaan vaivaisukoiksi, vaivaispojiksi tai vaivaisakoiksi. Luettelossa vaivaisukot mainitaan niiden paikkakunnan mukaisessa aakkosjärjestyksessä (esimerkiksi Alajärven vaivaisukko).

Suomessa on ollut tunnettuja ukkoja yhteensä noin 180, mutta jotkut niistä ovat hävinneet aikojen kuluessa, osa on rapistunut huonokuntoisiksi ja sitten hylätty. Ukkoja on myös pahoinpidelty ryöstösaaliin toivossa.

Vaivaisukkoja on toiminnassa Suomessa noin 108, ja yksi näistä on vaivaisakka, joka sijaitsee Soinin kirkossa. Vanhimpana vaivaisukkona pidetään Hauhon kirkon ukkoa, joka on tiettävästi tehty 1600-luvun lopulla. Samoihin aikoihin lienee tehty Raahen vaivaisukko.

Pelastakaa vaivaisukot ry on yhdistys, jonka tavoitteena on lisätä vaivaisukkoperinteen ymmärrystä, tietoa vaivaisukoista ja ukkojen arvostusta. Yhdistys haluaa myös kannustaa seurakuntia kunnostamaan ja pitämään huolta näistä ”kunniakansalaisista” ja kiinnittämään huomiota asianmukaiseen restaurointiin. Yhdistys pyrkii myös käynnistämään ja tukemaan vaivaisukkoja koskevaa tutkimusta.


Luettelo 
Tässä luettelossa on 70 vaivaisukkoa.

Lähteet

Aiheesta muualla 

Keski-Pohjanmaan museot: Vaivaisukot

Leppo, Markus: Vaivaisukot; Wsoy 1967

Kristillinen taide Suomessa
Luettelot Suomen julkisista taideteoksista ja muistomerkeistä
Nokia Säätiön tunnustuspalkinto

Nokia Säätiön tunnustuspalkinto on Nokia Oyj:n perustaman säätiön vuonna 1997 perustama tunnustuspalkinto. Tunnustukseen liittyvän rahapalkinnon määrä on 10 000 euroa (2020).

Säätiön tarkoituksena on:

Palkitut

1995 toim.joht, insinööri Lauri Kuokkanen
1996 pääsihteeri, professori Pekka Tarjanne
1997 tietotekniikka-asiantuntija Linus Torvalds
1998 professori Arto Salomaa
1999 matematiikan opettaja Kullervo Nieminen
2000 professori, emeritus Osmo A. Wiio
2001 professori Ilkka Haikala
2002 toim.joht., DI Veikko Rintamäki
2003 professori George Metakides
2004 professori Heikki Lyytinen
2005 professori Moncef Gabbouj
2006 toim.joht, DI Mårten Mickos
2007 tutkimusprofessori Pekka Abrahamsson
2008 Aapo Kyrölä ja Sampo Karjalainen

2009 Internet-yrittäjä Jimmy Wales
2010 professori Jaakko Astola
2011 akateemikko, professori Riitta Hari
2012 professori Tommi Jaakkola
2013 professori, FT Ville Kairamo
2014 IoT-innovaattori  Zach Shelby
2015 tutkimusjohtaja, professori Matti Latva-aho
2016 DI Jari Arkko
2017 professori, emeritus Erkki Oja
2018 professori Heli Jantunen
2019 Hanna Hagström ja Teemu Roos
2020 professori Mikko Möttönen
2021 professori Yrjö Neuvo

Lähteet

Nokia
Suomalaiset tiedepalkinnot
Marja-Leena Komulainen

Marja-Leena Komulainen (s. 5. tammikuuta 1944 Kuusankoski). Hän on filosofian maisteri Helsingin yliopistosta. Komulainen toimi koko virkauransa 1969–2007 Ilmatieteen laitoksella, myös ylimeteorologina. Hän oli oman toimensa ohella tv-meteorologina 1978–1983. Komulainen laati M/S Estonian uppoamisen (28.9.1994) sääolosuhteiden selvityksen onnettomuustutkintaa varten. Hän oli Ilmatieteen laitoksen Akavalaisena pääluottamusmiehenä 1998–2007. Häen puolisonsa on FT Erkki Komulainen ja hänellä on kaksi lasta.

Lähteet  

Suomalaiset meteorologit
Vuonna 1944 syntyneet
Elävät henkilöt
Anne Lihavainen

Anne Lihavainen on suomalainen Porvoossa asuva nukketeatteritaiteilija. Hän vetää kiertävää perustamaansa nukketeatteria Ofeliaa ja valmistaa nukkeja.

Lihavainen siirsi vuonna 2015 Ofelian toiminnan Porvoon vanhalta rautatieasemalta samaan kaupunkiin Taidetehtaalle. Lihavainen sai vuonna 2016 Porvoon kaupungin kulttuuripalkinnon. 

Lihavainen on ollut aikaisemmin mukana Nukketeatteri Poijussa, joka on osallistunut Kuulas-lastenteatterifestivaalille ja Kangasalan Nukketeatteripäiville Hän on vieraillut Nukketeatterikeskus Poijun kanssa myös Ruotsissa ja vuonna 2005 Lumienkeli-ryhmän mukana Japanissa.

Lihavainen on saanut Kordelinin apurahan 6 000 euroa vuonna 2011 Teatteriesityksen Hunajasydän valmistamiseen, vuonna 2012 puolivuotisen Näyttämötaiteen taiteilija-apurahan. sekä vuonna 2015 Suomen kulttuurirahaston Taidetta hoitolaitoksiin -apurahan 18 000 euroa nukketeatterihankkeen toteuttamiseen naisvankilassa.

Lähteet

Aiheesta muualla 
 Nukketeatteriseurue Ofelian kotisivu
 Nukketeatteri vie jo lapset jouluun.  Länsiväylä 24.11.2014

Suomalaiset nukeillanäyttelijät
Syntymävuosi puuttuu
Elävät henkilöt
Maria Kliegel

Maria Kliegel (s. 14. marraskuuta 1952 Essen) on saksalainen sellisti.

Varhainen elämä 

Hän syntyi puolalaiseen ammattimuusikkojen perheeseen ja sai kymmenen vuoden iässä sellon, kun hänen isänsä aikoi perustaa perheen sisällä jousikvartetin. Voitettuaan kahdesti ensimmäisen palkinnon saksalaisessa nuorten muusikkojen kilpailussa Kliegel lähti Frankfurtin konservatorioon ja sitten Kanadaan osallistuakseen János Starkerin pitämille mestarikursseille. Starker otti hänet oppilaakseen Bloomingtonissa. Hän sai opetusta myös Mstislav Rostropovichilta Baselissa ja menestyi Rostropovich-kilpailussa Pariisissa, mikä loi hänelle kansainvälisen profiilin.

Ura 

Kliegelin huomattaviin levytyksiin kuuluvat Dvořákin ja Elgarin konserttojen sekä Schnittken ensimmäisen konserton tulkinnat. Muita säveltäjiä, joiden teoksia hänen ohjelmistoonsa on kuulunut, ovat olleet Bach, Haydn, Beethoven, Brahms ja Šostakovitš. Pedagogin uransa aikana Kliegel on muun muassa toiminut professorina Kölnin Musikhochschulessa.

Lähteet

Aiheesta muualla 

  

Saksalaiset sellistit
Vuonna 1952 syntyneet
Elävät henkilöt
Renate Reimann-Haas

Renate Reimann-Haas (s. 1951) on itävaltalais-saksalainen perijätär ja miljardööri. Yhdysvaltalainen talousjulkaisu Forbes luokitteli hänet maaliskuussa 2018 miljardöörilistallaan maailman 440. rikkaimmaksi ihmiseksi. Tuolloin hänen varallisuutensa oli 4,4 miljardia dollaria. Reimann-Haasin kanssa samalla sijalla ovat muun muassa hänen lähisukulaisensa Wolfgang Reimann, Matthias Reimann-Andersen ja Stefan Reimann-Andersen. Heidän omistuksiaan hallitaan JAB Holding -sijoitusyhtiön kautta. 

Varallisuuden ydinosa on peräisin alkujaan Johann Benckiserin vuonna 1823 Saksan Pforzheimissa perustamasta kemian alan yrityksestä, jota Reimannien isoisoisä, Benckiserin tyttären nainut kemisti Ludwig Reimannin oli kasvattamassa ja joka nykyään on osa brittiläistä kulutustavaroita tuottavaa Reckitt Benckiser -teollisuuskonsernia.  

Ludwig Reimannin pojan Albert Reimannin pojan Albert Reimann nuoreman avioliitto oli lapseton. Omaisuus siirtyi viidelle adoptiolapselle ja Albert Reimann nuoremman siskon neljälle lapselle. Kukin sai 11,1 prosentin osuuden JAB Holdingsta. Nykyään perijöistä neljä hallitsee sijoitusyhtiötä, muut on lunastettu ulos. Vaikka sijoitusyhtiöllä oli vuoden 2018 alkupuolella noin 7,9 prosentin osuus Reckitt Benckiser -teollisuuskonsernista, yhtiö on suunnannut sijoituksiaan kasvavassa määrin kahviin (esimerkiksi Jacobs Douwe Egberts, Espresso House), teehen ja virvoitusjuomiin (Dr Pepper Snapple Group), leipomoihin sekä näihin liittyviin toimintoihin.

Lähteet

Aiheesta muualla
Bloomberg Billionaires Index: # Renate Reimann-Haas  (bloomberg.com)
Max Nisen (8.5.2014) Meet the family behind the world’s biggest new coffee company  (qz.com)

Saksalaiset miljardöörit
Vuonna 1951 syntyneet
Elävät henkilöt
Reimann

Reimann on muun muassa seuraavien saksalaisten henkilöiden sukunimi:

Aribert Reimann (s. 1936), säveltäjä ja pianisti
Brigitte Reimann (1933–1973), kirjailija
Georg Reimann (1570–1615), retoriikan professori ja virsirunoilija
Hans Reimann (s. 1941), kilpakävelijä
Renate Reimann-Haas (s. 1951), perijätär ja miljardööri
René Reimann (s. 1967), vesipalloilija

Katso myös 
Reiman
Biseksuaalisuuden häivyttäminen

Biseksuaalisuuden häivyttäminen käsittelee taipumusta jättää huomiotta, poistaa, vääristää tai uudelleenselittää biseksuaalisuuden esiintymistä. Äärimuodossa biseksuaalisuuden häivyttäminen tarkoittaa biseksuaalisuuden olemassaolon kiistämistä. Sekä heteroseksuaalit että homoseksuaalit voivat pyrkiä häivyttämään biseksuaalisuutta. Yksi esimerkki biseksuaalisuuden häivyttämisestä ovat biseksuaalien kutsuminen homoseksuaaleiksi tai heteroseksuaaliseksi. Biseksuaalisuus on saanut kasvanutta huomiota osana LGBT-liikettä. Tutkimusten mukaan ihmisen läheisimmän sukulaisen, bonobon, edustajat ovat lähes kaikki biseksuaaleja.

Tutkijan Kenji Yoshinon mukaan yksi syy häivyttämiseen on seksuaalisen suuntautumisen vakauttaminen. Vakauttamisen hyötynä on se, että yksilön suuntautumista ei kyseenalaisteta jatkuvasti, mikä taas saattaisi aiheuttaa yksilölle ahdistusta. On olemassa yleinen käsitys, jonka mukaan biseksuaalit eivät ole vielä vain päättäneet suuntautumistaan, ja että yksilön täytyy perustavanlaatuisesti olla joko hetero- tai homoseksuaali. Toinen Yoshinon nostama syy on se, että seksuaalisuuden pitäisi kohdistua tiettyyn sukupuoleen, ja biseksuaalisuus lieventää kohteen sukupuolen merkitystä. Kolmas syy Yoshinon mukaan on yksiavioisuus eli monogamia, joka edellyttää paria.

Biseksuaalisuuden käsite on uusi. Biseksuaali tutkija Alfred Kinsey kuvasi ja mittasi biseksuaalisuutta 1950-luvulla ja kannatti näkemystä, jonka mukaan seksuaalisuus on jatkumo. Kinseyn asteikon keskipaikkeille putoavat ihmiset ovat Kinseyn mukaan enemmän tai vähemmän biseksuaalisia. Kinseyn ajatuksiin muut tutkijat reagoivat jopa kiistämällä biseksuaalisuuden olemassaolon. Muut tutkijat kävivät vastaan kolmella eri argumentilla: biseksuaalit ovat heteroseksuaaleja jotka ”vain tekevät kokeiluja”, biseksuaalit ovat ihmisiä jotka ovat pakotettuja yhdestä sukupuolesta koostuviin laitoksiin (luostarit, vankilat) ja niissä kanssakävivät seksuaalisesti vastahankaisesti ainoan saatavilla olevan sukupuolen kanssa, biseksuaalit ovat homoseksuaaleja jotka eivät halunneet homoseksuaalin leimaa ja siksi esittivät olevansa kiinnostuneita myös vastakkaisesta sukupuolesta.

Biseksuaalisuuden häivyttäminen on yksi bifobian muoto.

Katso myös
Latentti homoseksuaalisuus
Homofobia

Lähteet

Biseksuaalisuus
Seksuaalinen joustavuus

Seksuaalinen joustavuus (engl. sexual fluidity) tai joustava seksuaalisuus on selitysmalli, jonka mukaan ihmisen seksuaalisuus ei ole muuttumaton, vaan voi muuttua ihmisen elämän aikana. Joustava seksuaalisuus tarkoittaa, että henkilö voi elämänsä aikana osoittaa seksuaalista kiinnostuneisuutta molempia sukupuolia kohtaan. Tiede ei ole päässyt yksimielisyyteen siitä kuinka joustavaa seksuaalisuus on. Yleensä ihmisen seksuaalinen suuntautuminen on käsitetty pysyväksi ja muuttumattomaksi.

Varhaiset tutkimukset seksuaalisuudesta tehtiin miehillä. Joustava seksuaalisuus voi olla yleisempää naisten kuin miesten keskuudessa. Tämä tarkoittaisi, että joustava seksuaalisuus olisi enemmän naisten seksuaalisuuden piirre. Joustavasta seksuaalisuudesta on kirjoittanut Lisa M. Diamond teoksen Sexual Fluidity: Understanding Women's Love and Desire.

Ainakin joillakin seksuaalinen suuntautuminen on vaihdellut elämän aikana. Näyttelijä Gillian Andersonin mukaan hänen joustavaa seksuaalisuuttaan ei voi lokeroida.

Seksuaalisen joustavuuden mahdollisuus on kasvattanut kiinnostusta uudestaan käännytysterapioita kohtaan. Jos seksuaalisuus on joustavaa, käännytysterapioita kehittävät ja tarjoavat uskovat kykenevänsä muuttamaan ihmisen seksuaalisen suuntautumisen. Kiinnostusta käännytysterapioita kohtaan ajaa ajatus siitä että samaan sukupuoleen kohdistuva kiinnostus on moraalitonta.

Katso myös
Biseksuaalisuus
Latentti homoseksuaalisuus
Bi-curious
Biseksuaalisuuden häivyttäminen

Lähteet

Kirjallisuutta
Diamond, Lisa M. Sexual Fluidity: Understanding Women's Love and Desire

Aiheesta muualla
Terve.fi: Mitä tarkoittaa joustava seksuaalisuus?
YouTube: Cornell University: Lisa Diamond on sexual fluidity of men and women 
BBC: The invention of 'heterosexuality' 

Seksologia
Biseksuaalisuus
Lamaštu

Lamaštu tai Lamashtu, sumeriksi Dimme, on Mesopotamian mytologiassa kauhistuttavin naispuolisista demoneista, taivaan jumala Anun (An) tytär. Lamaštu tappoi lapsia, joi ihmisten verta ja söi heidän lihaansa. Lamaštulla oli seitsemän nimeä, ja manauksissa häntä kutsuttiin seitsemäksi noidaksi. Lamaštu piinasi ihmisiä monin tavoin, häiritsi unta ja sai aikaan painajaisia, tuhosi kasvit, pilasi joet ja purot, kahlitsi miehet, aiheutti keskenmenoja ja toi taudit.

Lamaštu kuvattiin usein amuleteissa leijonan- tai linnunpäisenä naishahmona. Hänellä on kummassakin kädessään kaksipäinen käärme, ja hän imetti toisella rinnallaan koiraa, toisella sikaa.

Lähteet 
 Lurker, Manfred : A Dictionary of Gods and Goddesses, Devils and Demons. Routledge & Kegan Paul, 1987. ISBN 0-203-67189-9

Demonit
Mesopotamian mytologia
Vera Jocić

Vera Jocić, makedoniaksi Вера Јоциќ, serbiaksi Вера Јоцић, (21. elokuuta 1923 Sindjelić – 22. toukokuuta 1944 Sasa) oli jugoslavialainen partisaani ja hänet nimitettiin postuumisti Jugoslavian kansan sankariksi. Hän on insproinut makedonialaista runoilijaa Aco Šopovia, joka teki Jocićista kertovan laulun "Silmät". 

Jocićin vanhemmat olivat muuttaneet Makedoniaan Serbiasta. Toisen maailmansodan aikana Bulgaria miehitti Makedonian. Jocic liittyi tämän jälkeen Makedonian partisaaneihin. Sasan kylässä käydyssä kahakassa hän haavoittui ja kuoli vammoihinsa.

 Toisen maailmansodan henkilöt
 Naissotilaat
Moniza Alvi

Moniza Alvi (s. 1954 Lahore) on brittiläinen runoilija. Hän on alun perin lähtöisin Lahoren kaupungista Pakistanista, mutta on asunut Yhdistyneessä kuningaskunnassa jo muutamien kuukausien ikäisestä lähtien. Vuonna 1991 voitettuaan yhdessä Poetry Business Prizen Alvi ja Peter Daniels julkaisivat Peacock Luggage -runokokoelman. Sittemmin Alvi on jatkanut omien runoteostensa julkaisemista. Hänen saamiensa tunnustusten joukossa on Cholmondeley-palkinto vuodelta 2002. 

Alvi asuu Norfolkissa ja on toiminut myös opetustehtävissä.

Runokirjat 
 The Country at My Shoulder (1993)
 A Bowl of Warm Air (1996)
 Carrying My Wife (2000)
 Souls (2002)
 How the Stone Found its Voice (2005)
 Europa (2008)
 Homesick for the Earth (2011)
 At the Time of Partition (2013)

Lähteet 

Brittiläiset runoilijat
Vuonna 1954 syntyneet
Elävät henkilöt
Baskimaan konflikti

Baskimaan konflikti joka tunnetaan myös nimellä Espanja-ETA-konflikti oli poliittinen ja aseellinen konflikti Espanjan ja Baskimaan kansallisen vapautusliikkeen välillä vuosina 1959–2011. Baskimaan kansallinen vapautusliike oli ryhmä baskimaalaisia sosiaalisia ja poliittisia organisaatioita jotka taistelivat baskimaan itsenäisyyden puolesta Ranskasta ja Espanjasta. Liike rakentui ETAn ympärille, ja se aloitti hyökkäyssarjan Espanjan hallintoa vastaan. Espanja, Ranska, Iso-Britannia, ja Yhdysvallat ovat tunnustaneet ETAn terroristijärjestöksi. Konflikti käytiin pääasiassa Espanjan maaperällä, mutta myös Ranskassa, jota ETA piti turvapaikkanaan. Baskimaan konflikti oli pisin konflikti modernissa Länsi-Euroopassa ja sitä sanotaakin Euroopan pisimmäksi sodaksi.

Konflikti oli sekä poliittinen että aseellinen. Espanjan hallitus ja lainvartijat ja Ranskan lainvartijat taistelivat ETAa ja muita pieniä organisaatioita vastaan. Myös ETAa vastaan taistelevia äärioikeistoja oli aktiivisena 1970- ja 1980-luvuilla. Vaikka keskustelu Baskimaan itsenäisyydestä alkoi 1900-luvulla, aseellinen konflikti alkoi vasta kun ETA oli perustettu. ETAn perustamisen jälkeen konflikti vaati tuhansien hengen. Lisäksi monet lähtivät turvaan konfliktialueelta.

ETA ilmoitti 20. lokakuuta 2011 lopettavansa aseellisen toiminnan. Espanjan pääministeri Jose Luis Rodriguez Zapatero kuvasi tätä demokratian, lain ja järjen voittona.

Lähteet

Konfliktit
Baskimaa
Espanjan historia
Gisella Grosz

Gisella (alkujaan Gizella) Grosz (26. marraskuuta 1875 Szilágysomlyó – 1942 Riian getto) oli unkarilainen pianisti.

Grosz syntyi juutalaiseen perheeseen nykyisen Romanian, silloisen Itävalta-Unkarin alueella. Hän opiskeli pianonsoittoa Unkarin kuninkaallisessa kansallismusiikkiakatemiassa István Thománin johdolla. Hän piti ensimmäiset konserttinsa vuonna 1897 Budapestissa ja sitten Leipzigissä sekä Berliinissä 1898–99. Vuodesta 1898 lähtien Grosz asui Berliinissä, jossa häntä opetti Teresa Carreño. 

1900-vuosikymmenen aikana Grosz esiintyi solistina Berliinin filharmonikkojen kanssa useaan otteeseen. Vuonna 1906 hän levytti yhtenä ensimmäisistä naispuolisista pianisteista Welte-Mignonille. Vuonna 1911 hän vetäytyi konserttiuraltaan samalla kun meni naimisiin musiikkikriitikko ja elämäkertakirjailija Adolf Weissmannin kanssa. Vetäytymisensä jälkeen Grosz kuitenkin yhä jatkoi uraansa musiikin parissa opettamalla pianonsoittoa. Grosz jäi leskeksi vuonna 1929. Tammikuussa 1942 hänet siirrettiin Riikaan, Latviaan, jossa hän kuoli vielä saman vuoden aikana. 

Groszilla oli puolisonsa Weissmannin kanssa vuonna 1908 ennen avioitumista syntynyt tytär, Ilse, josta myös tuli pianisti. Tytär kuoli Yhdysvalloissa vuonna 2000.

Unkarilaiset pianistit
Vuonna 1875 syntyneet
Vuonna 1942 kuolleet
Holokaustissa kuolleet
Ranthamboren linnake

Ranthamboren linnake on Ranthamboren kansallispuistossa, Intian Rajasthanin osavaltiossa sijaitseva linnake. Unesco on valinnut Ranthamboren linnakkeen ja muut Rajasthanin kukkulalinnoitukset maailmanperintöluettelon kohteeksi vuonna 2013. Ranthamboren linnakkeen uskotaan rakennetun Chauhan-dynastian aikana 700-luvulla. Linnake toimi dynastian pääkaupunkina. Linnake onnistuttiin valloittamaan vasta mogulivaltakunnan aikana. Linnake levittäytyy neljän neliökilometrin alueelle ja siellä on useita rakennuksia, joista vain muutamat ovat säilyneet ajan saatossa käydyistä sodista.

Lähteet

Unescon maailmanperintökohteet Intiassa
Intian linnoitukset
Chauhan

Chauhan-dynastia, tai Chahamana-dynastia, oli nykyisen Keski- ja Pohjois-Intian alueilla hallinnut rajput-dynastia 600-luvulta vuoteen 1192. Dynastian pääkaupunkina toimi Ajmer. Laajimmillaan Chauhanit hallitsivat suurinta osaa nykyisestä Pohjois-Intiasta.

Lähteet 

Intian kuningaskunnat
Intian historia
Elisa Gebhard

Elisa Sisko Gabriela Gebhard (s. kesäkuu 1993 Helsinki) on Helsingin kaupunginvaltuuston sekä kaupunginhallituksen jäsen. Hän on toiminut mm. Helsingin kulttuuri- ja kirjastojaoston puheenjohtajana. Gebhard on puoluekannaltaan sosialidemokraatti, ja hän on aiemmin toiminut myös Suomen nuorisoalan kattojärjestö Allianssi ry:n puheenjohtajana sekä Sosialidemokraattiset Opiskelijat SONK:n puheenjohtajana.

Gebhard työskentelee Suomen Asianajajaliiton oikeuspoliittisena juristina. Aiemmin hän on työskennellyt esimerkiksi pääministeri Sanna Marinin erityisavustajana ja Finanssialan yhteiskuntasuhteiden asiantuntijana. Hän on valmistunut oikeustieteen maisteriksi Helsingin yliopistosta.

Lähteet

Suomalaiset järjestöjohtajat
Suomen Sosialidemokraattisen Puolueen poliitikot
Nykyiset Helsingin kaupunginvaltuutetut
Vuonna 1993 syntyneet
Elävät henkilöt
Ulriika Eleonoora (vanhempi)

Ulriika Eleonoora (11. marraskuuta 1656 Kööpenhamina – 26. heinäkuuta 1693 Solna) oli Tanskan prinsessa, Fredrik III:n tytär, josta tuli Kaarle XI:n puolisona Ruotsin kuningatar. Heidän naimisiinmenonsa aikoihin Ruotsi ja Tanska olivat vihamielisissä väleissä, ja avioliiton solmimisen yksi tarkoitus oli saada takeet rauhasta.

Kuningattarena Ulriika Eleonoora jäi voimakastahtoisen anoppinsa leskikuningatar Hedvig Eleonooran varjoon. Hän ei juurikaan osallistunut hovielämään tai hallintoasioihin, vaan keskittyi kasvattamaan maalle kruununperillistä. Perheeseen syntyi viisi poikaa ja kaksi tytärtä. Vain yksi pojista, tuleva Kaarle XII, selvisi elossa yli lapsuusvuosiensa. Sen sijaan molemmat tyttäret, Hedvig Sofia ja perheen kuopus Ulriika Eleonoora kasvoivat aikuisiksi.

Ulriika Eleonooraa on kuvattu kärsivälliseksi ja lempeäksi. Hän oli oppineempi kuin miehensä, luki mielellään, suosi taiteita ja harjoitti hyväntekeväisyyttä.

Ulrika Eleonoran kirkko Helsingissä, nykyisen Senaatintorin kohdalla, sai nimensä "Ulrikan kirkko" vanhemman  Ulriika Eleonooran mukaan, samoin kuin Ulrika Eleonoran kirkko Kristiinankaupungissa.

Lähteet 

Ruotsin kuningattaret
Vuonna 1656 syntyneet
Vuonna 1693 kuolleet
Holly Robinson Peete

Holly Elizabeth Robinson Peete (s. 18. syyskuuta 1964 Philadelphia, Pennsylvania) on yhdysvaltalainen näyttelijä, juontaja, kirjailija ja laulaja. Hänet tunnetaan ehkä parhaiten nuortensarjasta 21 Jump Street, sekä tilannekomedioista Hangin' with Mr. Cooper ja For Your Love. Peete toimi juontajana CBS:än keskusteluohjelmassa The Talk ja hän on kirjoittanut NAACP:n kirjallisuuspalkinnon saaneen lastenkirjan My Brother Charlie.

Kesäkuussa 1995 Holly Robinson meni naimisiin NFL-pelinrakentaja Rodney Peeten kanssa. Heillä on neljä lasta.

Lähteet

Aiheesta muualla 
 

Vuonna 1964 syntyneet
Elävät henkilöt
Televisiojuontajat
Yhdysvaltalaiset lasten- ja nuortenkirjailijat
Yhdysvaltalaiset näyttelijät
Marie-Philip Poulin

Marie-Philip Poulin (s. 28. maaliskuuta 1991 Beauceville, Quebec) on kanadanranskalainen jääkiekkoilija, joka pelaa hyökkääjänä. Hän on ollut Kanadan maajoukkueen kapteeni ja voittanut olympialaisissa kolme kultamitalia ja yhden hopean sekä maailmanmestaruuskilpailuissa yhden kullan, kuusi hopeaa ja yhden pronssin. Seuratasolla hän edustaa CWHL-seura Montréal Canadiennesiä.

Ura

Maajoukkueura 
Poulin voitti olympiakultaa Vancouverissa vuonna 2010, Sotšissa 2014 ja Pekingissä 2022. Vancouverissa hän teki lukemiin 2–0 päättyneen loppuottelun molemmat maalit ja hänet valittiin kisojen tähdistökentälliseen. Sotšissa hän teki loppuottelun varsinaisen peliajan viimeisellä minuutilla tasoitusmaalin ja jatkoajalla voittomaalin. Pyeongchangin olympialaisissa 2018 hän saavutti hopeaa. Poulin on voittanut maailmanmestaruuden vuonna 2012 sekä saavuttanut MM-hopeaa vuosina 2009, 2011, 2013, 2015, 2016 ja 2017 sekä MM-pronssia vuonna 2019. Vuosien 2013 ja 2017 MM-kilpailuissa hänet valittiin tähdistökentälliseen ja vuonna 2013 hän oli myös kisojen arvokkain pelaaja, paras hyökkääjä, paras maalintekijä ja pistepörssin voittaja.

Alle 18-vuotiaiden MM-kilpailuissa Poulin saavutti hopeaa vuosina 2008 ja 2009; vuoden 2008 turnauksessa hän voitti pistepörssin ja maalintekijätilaston ja hänet valittiin kisojen parhaaksi hyökkääjäksi.

Seuraura 
Poulin on seuratasolla edustanut Montréal Starsia, Dawson College Bluesia, Bostonin yliopistoa sekä vuodesta 2015 Montréal Canadiennesiä. Hän voitti CWHL:n mestaruuden eli Clarkson Cupin vuosina 2009 ja 2017.

Lähteet 

Kanadalaiset jääkiekkoilijat
Kanadalaiset olympiavoittajat
Vuonna 1991 syntyneet
Elävät henkilöt
Charlotta Wolff

Charlotta Wolff (s. 1976 Tammisaari) on suomenruotsalainen historioitsija, professori ja kääntäjä. Hän toimii Turun yliopiston Suomen historian professorina ja on aiemmin toiminut tutkijana Helsingin yliopistossa. Wolff väitteli 2004 historian tutkimuksella Vänskap och makt, joka palkittiin Ruotsin akatemian Axel Hirschsin palkinnolla.

Wolff on ollut Helsingin yliopiston Euroopan historian dosentti vuodesta 2009, Suomen Akatemian tutkija 2013–2018, ja hän on vastuullinen tutkija ja projektinjohtaja hankkeessa "Agents of Enlightenment" (Suomen Akatemia) 2017–2020.

Palkinnot ja tunnustukset 
 Svenska litteratursällskapets femtioårsfond 2005
Axel Hirschsin palkinto Svenska Akademien 2006 teoksesta Vänskap och makt
Ingrid, Margit och Henrik Höijers donationsfond I, Svenska litteratursällskapet 2018

Teokset 
 Vänskap och makt: den svenska politiska eliten och upplysningstidens Frankrike, Charlotta Wolff. Helsingfors: Charlotta Wolff, 2004 ISBN 952-91-7778-X. – Väitöskirja Helsingin yliopisto.
Vänskap och makt: den svenska politiska eliten och upplysningstidens Frankrike, Charlotta Wolff. Helsingfors: Svenska litteratursällskapet i Finland; 2005 – (Skrifter utgivna av Svenska litteratursällskapet i Finland, ISSN 0039-6842; 676.). ISBN 951-583-119-9, ISBN 91-7353-042-5.
 Noble conceptions of politics in eighteenth-century Sweden (ca 1740–1790), Charlotta Wolff. Helsinki: Finnish Literature Society, 2008 – (Studia Fennica, ISSN 1458-526X; 15.). ISBN 978-952-222-092-9.
 Snappertuna krigsveteraner r.f. 40 år 1971–2011, Charlotta Wolff. Snappertuna: Snappertuna krigsveteraner, 2011 ISBN 978-952-92-8623-2.
 Viipurin läänin historia. IV, Vanhan Suomen aika, toim. Yrjö Kaukiainen, Risto Marjomaa ja Jouko Nurmiainen; artikkelien kirjoittajat: muun muassa Charlotta Wolff. Joensuu: Karjalan kirjapaino, 2013 ISBN 978-952-5200-78-2.
 Muuttuvien tulkintojen Viipuri, toim. Anu Koskivirta, Pentti Paavolainen, Sanna Supponen; artikkelien kirjoittajat: muun muassa Charlotta Wolff. Viipurin Suomalainen Kirjallisuusseura, 2016 – (Viipurin suomalaisen kirjallisuusseuran toimitteita, ISSN 1236-4304; 18) ISBN 978-952-67216-2-0.
 Mångkulturalitet, migration och minoriteter i Finland under tre sekel, red. Mats Wickström och Charlotta Wolff; artikkelien kirjoittajat: muun muassa Charlotta Wolff. Svenska litteratursällskapet i Finland, 2016 – (Skrifter utgivna av Svenska litteratursällskapet i Finland, ISSN 0039-6842; nr 803) ISBN 978-951-583-342-6.
 Kejsarens man: Constantin Linder och hans värld 1836–1908, Siltala 2016 ISBN 978-952-234-416-8.
Keisarin mies: Constantin Linder ja hänen maailmansa 1836–1908, suomentanut Jouko Nurmiainen. Siltala 2016 ISBN 978-952-234-415-1.

Lähteet 

Suomalaiset historioitsijat
Turun yliopiston professorit
Vuonna 1976 syntyneet
Elävät henkilöt
Brianne Jenner

Brianne Jenner (s. 4. toukokuuta 1991 Oakville, Ontario) on kanadalainen jääkiekkoilija, joka pelaa keskushyökkääjänä. Hän on voittanut olympialaisissa kaksi kultamitalia ja yhden hopean sekä MM-kilpailuissa yhden kullan, neljä hopeaa ja yhden pronssin. Seuratasolla hän edustaa CWHL-seura Calgary Infernoa.
 
Jenner voitti olympiakultaa Sotšissa 2014 ja saavutti olympiahopeaa Pyeoingchangissa 2018. Pekingin olympialaisissa 2022 hän saavutti uransa toisen olympiakullan. Hän voitti maailmanmestaruuden vuonna 2012 sekä saavutti MM-hopeaa vuosina 2013, 2015, 2016 ja 2017 ja MM-pronssia vuonna 2019. Alle 18-vuotiaiden MM-kilpailuissa Jenner saavutti hopeaa vuosina 2008 ja 2009.

Jenner on seuratasolla edustanut Stoney Creek Sabresia, Mississauga Chiefsiä, Burlington Barracudasia, Cornellin yliopistoa sekä vuodesta 2015 Calgary Infernoa. Hän voitti CWHL:n mestaruuden eli Clarkson Cupin vuonna 2016.

Lähteet 

Kanadalaiset jääkiekkoilijat
Kanadalaiset olympiavoittajat
Vuonna 1991 syntyneet
Elävät henkilöt
Guyana (täsmennyssivu)

Guyana, Guayana tai Guiana voi tarkoittaa seuraavia asioita:

 Guyana, valtio Etelä-Amerikassa
 Guyana, nykyisen Guyanan edeltäjä, vuosina 1966–1970 olemassa ollut valtio
 Guyanan ylänkö Etelä-Amerikan pohjoisosissa
 Guayana, geologinen kilpi Etelä-Amerikassa
 Ciudad Guayana, kaupunki Venezuelassa
 Guiana Island, saari Antiguan lähistöllä

Katso myös
 Ranskan Guayana, Ranskan merentakainen departementti ja hallintoalue
 Brittiläinen Guiana, Britannian entinen siirtomaa
 Guayanan itsenäinen tasavalta, Cunani, Brasiliasta vuonna 1886 itsenäistymään pyrkinyt valtio